ཚོགས་ཐོག་ནས་ཝང་ཡུས་ཡན་གྱིས་གཏམ་བཤད་པ་དང་དབྱིན་པའེ་ཡིས་གྲོས་ཚོགས་ལ་འགོ་འཛིན་བྱས་ནས་གཏམ་བཤད།གྲོས་ཚོགས་ལས་རྒྱལ་ཡོངས་ནག་འཇོམས་ངན་སེལ་ལ་ཆེད་དམིགས་འཐབ་རྩོད་བྱེད་པའི་སྐུལ་སྤེལ་གྲོས་ཚོགས་ཀྱི་དགོངས་དོན་དང་།ཞིང་ཆེན་ཏང་ཨུའི་ཧྲུའུ་ཅི་ཝང་ཅན་ཅུན་དང་ཧྲིན་ཀྲང་ལིག་ཉིང་གི་ཞིང་ཆེན་ཡོངས་ཀྱི་ནག་འཇོམས་ངན་སེལ་ལ་ཆེད་དམིགས་འཐབ་རྩོད་བྱེད་དགོས་པར་བཏོན་པའི་མཆན་བཀོད་མཛུབ་སྟོན་གལ་ཆེན་གྱི་བསམ་བློ་བརྒྱུད་སྒྲོག་དང་སློབ་སྦྱོང་མཐར་ཕྱིན་བྱས་པར་མ་ཟད།རིམ་པར་མཚོ་སྔོན་ཞིང་ཆེན་གྱི་ནག་འཇོམས་ངན་སེལ་ལ་ཆེད་དམིགས་འཐབ་རྩོད་བྱེད་པའི་སྐོར་གྱི་འོས་འགན་རྩད་ཞིབ་བྱེད་ཐབས་ཅེས་པ་དང་།མཚོ་སྔོན་ཞིང་ཆེན་གྱི་ནག་འཇོམས་ངན་སེལ་ལ་ཆེད་དམིགས་འཐབ་རྩོད་བྱེད་པའི་སྐོར་གྱི་ལྟ་ཞིབ་ཇུས་གཞི་གཉིས་ལ་གྲོས་ཞིབ་བྱས་པ་ལས་གཞན།དུས་རིམ་སྔོན་མའི་བྱ་བར་སྤྱི་སྡོམ་བྱས་པ་དང་མ་འོངས་པའི་བྱ་བར་བཀོད་སྒྲིག་བྱས།།